Den Vest-Sjællandske Avis, 1836-08-13
For at lette Oversigten, har Redaktionen af den jydske Stændertidende adskilt denne i to Rækker. hvoraf den ene indeholder de daglige Forhandlinger private Petitioner og de Kongel. Lovudkast, som ikke allerede findes i den Roeskildske Stændertidende; den anden Behandlingen og Afgiørelsen af de Sager, der ere tagne under Overveielse af en Kommittee. Denne sidste Række er begyndt den 21de Juni med1) Sagen angaaende Udkastet til en Plakat om Diætpenge og Befordring for Sættedommere. Majoriteten af den Roeskildske Stænderforsamling antog, at disse Udgivter bør bæres af det Offentlige, men Forsamlingen i Viborg erklærede sig med 44. Stemmer imod 8 for det af Justitsraad Fleischer fremsatte Amendement, at de bør udredes af den ordinaire Dommer, med mindre nogen af Parterne ved tilregnelige Handlinger, som staae i Forbindelse med Sagen, ellerved et saadant udviist Forhold har været Aarsag til Jnhabiliteten. Ligeledes blev et andet Amendement af samme Medlem antaget med 57 mod 15 Stemmer. Da Referenten (Assessor With) undslog sig for at affatte Forsamlingens Betænkning denne Sag, paa Grund af at to Hovedpunkter, Kommitteens Betænkning var bleven forkastet, blev dette Hverv overdraget Justitsraad Fleischer. Derefter følger 2) Sagen angaaende Udkastet til en Plakat om Forhøielse af den Birkedommerne paa de Kongelige Godser ved Forordning 4de Novbr. 1720 til lagte Godtgiørelse. Mod dette Forslag havde Forsamlingen intet at erindre, men yttrede Ønske om at Ydelsen af Dommerkornet in natura overalt blev ophævet, og et Vederlag i Penge bestemt istedetfor Ved Afstemningen blev Kommitteens Jndstilling eenstemmig antagen af Forsamlingen; 5) Sagen angaaende Udkast til en Plakat, indeholdende nogle nærmere Bestemmelser med Hensyn til Anordningerne. om den islandske Handel og Skibsfart. Jndstillingen heraf blev eenstemmig vedtagen af Forsamlingen, hvorimod to Henstillingspunkter bleve forkastede, det første eenstemmig, det andet med 57 mod 13 Stemmer; 1) Sagen angaaende Udkast til en Plakat, indeholdende nærmere Bestemmelser af Grosserernes Handelsret m.m. Odense den 7de August. En sand Folkefest oprandt for os igaar, da det elskede Fyrstepar, som de trofaste Fyenboer altid giensee med lige Glæde vor høie Gouverneur med Gemalinde, i bedste Velbefindende indtraf i vor Midte. Efter en lykkelig Overfart over Beltet, ankom de Kongelige Reisende til Nyborg, hvorfra de, efter et kort Ophold, toge til Juelsberg, og indtoge der en Dejenne Ved deres Ankomst hertil Kl. 8 Aften modtoges de uden for Møllebroport af et Detaschement Dragoner og en Afdeling af det borgerlige ridende Jægerkorps. Udenfor Byen paraderede tillige det borgerlige Fodjægerkorps, og Borgervæbningen i Gaderne. Ogsaa var ved Jndkiørselen anbragt en Æresport med Deres Kongel. Høiheders Navnetræk. Under Folkets Jubel ankom det ædle Fyrstepar til Slottet, hvor Høistsamme modtoges af Stadens civile og militaire Autoriteter. Jmidlertid havde endeel Borgerofficere med Borger- og Jæger-Musikkorpset forsamlet sig i Slotshaugen, for at bringe Deres Kongel. Høiheder en hiertelig og ærefrygtsfuld Hyldest. Det behagede Hs. K. H. Prinsen selv at begive sig ned til den forsamlede Mængde, hvor Hr. Stadshauptmand Brodersen, efter naadigst dertil meddeelt Tilladelse, med nogle faa hiertelige Ord bød den elskede Fyrste velkommen, og udbragte et Hurra for ham, hvortil Høistsamme, dybt bevæget, paa det venligste takkede. Jmidlertid var det blevet Aften, og Mørket gav Løsenet til en almindelig Jllumination over hele Byen, hvorved blandt flere Steder Hr. Kiøbmand Kaarups nye, smagfuldt indrettede Galanterieboutik paa Overgade især udmærkede sig. Et Transparent med Navnetræk faaes paa Frimurerlogens Lokale. Det behagede D. K. Høiheder at kiøre giennem Hovedgadernene, for at tage Jlluminationen i Øiesyn, og overalt mødte de den glade Modtagelse, som kun kan ventes der, hvor sand Hengivenhed troner i Hierterne. Mange Fremmede, som de høie Reisendes Ankomst havde lokket hertil Byen, blandede sig med Jndvaanerne, der i glade Klynger vedbleve at giennemvandre Gaderne næsten til Midnat Jmorges Kl. 9 behagede det Hs. Kongel. Høihed Prinsen at give Byens Embedsmænd Audients, og derefter tilligemed Hs. Kongelige Høihed Prinsesse Caroline Amalie at bivaane Høimesse Gudstienesten i St. Knuds Kirke, hvor Hs. Høiærværdighed Hr. Biskop og Ridder Dr. Faber prædikede. Jaften Kl. 8 modtage Deres Kongelige Høiheder Kour paa Slottet. Destoværre! bliver det høie Fyrstepars Ophold kun kort denne Gang, da de forlader os paa Torsdag, for at tiltræde en Reise i Jylland; men vi glæde os imidlertid ved det sikkre Haab, snart igien at see dem blandt os.